قاراباغدا هلهلیک محاربه یوخدور، اما بو احتیمال گئتدیکجه داها دا گوجلنیر. حاضردا هر ایکی طرف آکتیو شکیلده ساواشا حاضیرلاشیر. اگر هر ایکی طرف حاضیرلاشیرسا، او زامان یئکوندا توققوشما مطلق اولاجاق.
آخار. آذ خبر وئریر کی، بونو «۱ین. آم» سایتینا آچیقلاماسیندا روسییالی حربی اکسپرت پاول فلگنهاور سؤیلهییب.
«مناقشه یه تأثیر ائدن داخلی و خاریجی فاکتورلار وار. هر ایکی طرف اینتنسیو شکیلده اؤز گوجونو آرتیریر. گئنیش میقیاسلی توققوشمالارین قارشیسینی آلماقدان اؤترو نسه ائتمک لازیمدیر. هلهلیک بو مسئله دونیادا هئچ کیمی ماراقلاندیرمیر. ایندی هامی اوکراینا، دونباس، سورییا و کورئیا ایله مشغولدور. هر کس قاراباغی اونودوب. اونا گؤره ده اسکالاسییا قاچیلمازدیر.
گئنیش میقیاسلی محاربهنی باشلاماق اوچون تصادفی اولمایان، مقصدیؤنلو فعالیتلر طلب اولونور. طرفلردن هانسیسا بیری قرار ورملیدیر کی، باشقا واریانت یوخدور و اوغور قازانیلماسی اوچون هئچ اولماسا لوکال ضربه ائندیریلملیدیر»، - فلگنهاور دئییب.
اکسپرتین فیکرینجه، قاراباغدا آتشکسله باغلی ائدیلن چاغیریشلار کیفایت قدر دئییل:
«بیز قاراباغین کومپرومیس یولو ایله حلینه معین سیاسی سببلرین ایزن وئرمدیینی گؤروروک. سیتواسییا کومپرومیسلر و جدی دسکالاسییا اولمادان دییشمهیهجک. گئنیش میقیاسلی محاربهیه دوغرو آپاران گئریدؤنولمز پروسئس باش وئریر. طرفلر هلهلیک جدی حربی فعالیتلری باشلاماغا حاضر دئییل. بو، چوخ یاخشیدیر، اما بو، ساواشین قارشیسینی آلماق اوچون یئترلی دئییل».
azb_Arab azb_Arab azb_Arab azb_Arab azb_Arab azb_Arab